ഇന്ന് സമ്ബൂര്ണ ലോക്ക്ഡൗണ്, അവശ്യ സര്വ്വീസുകള്ക്ക് മാത്രം അനുമതി ഇന്ന് സംസ്ഥാനത്ത് അവശ്യ സാധനങ്ങള് വില്ക്കുന്ന കടകള്ക്കു മാത്രം അനുമതി. ഹോട്ടലുകളില് ഓണ്ലൈന് ഡെലിവറി അനുവദിക്കും. അതേസമയം ഷോപ്പിങ് മാളുകള് ബുധനാഴ്ച മുതല് രാവിലെ ഏഴു മുതല് വൈകിട്ട് ഒന്പതു മണിവരെ വരെ തുറക്കാന് ഇന്നലെ ചേര്ന്ന കൊവിഡ് അവലോകനയോഗം അനുമതി നല്കി. നിലവിലെ ഉത്തരവുപ്രകാരം സര്ക്കാര് ഓഫിസുകളില് ഹാജരാവാനുള്ള എല്ലാ ഉദ്യോഗസ്ഥരും ഹാജരാകുന്നുണ്ടോ എന്ന് മേലധികാരികള് ഉറപ്പാക്കണം എന്ന് മുഖ്യമന്ത്രി നിര്ദേശം നല്കി. മറ്റു ജീവനക്കാര് വര്ക്ക് ഫ്രം ഹോം ഡ്യൂട്ടിയില് ഏര്പ്പെടുന്നുണ്ടോ എന്നും ഉറപ്പു വരുത്തണം. കര്ക്കടക വാവായ ഇന്ന് വീടുകളില് തന്നെ പിതൃതര്പ്പണച്ചടങ്ങുകള് നടത്തണമെന്നും മുഖ്യമന്ത്രി നിര്ദേശിച്ചു.